
Par Nolīgumu par pasta maksājumu pakalpojumiem
1. pants. 
· 2021. gada 26. augustā parakstītais Pasaules Pasta savienības Nolīgums par pasta maksājumu pakalpojumiem un tā Noslēguma protokols (turpmāk – Nolīgums) ar šo likumu tiek pieņemts un apstiprināts.
2. pants. 
· Nolīgumā paredzēto saistību izpildi koordinē Satiksmes ministrija.
3. pants. 
· Nolīgums stājas spēkā Nolīguma 29. pantā noteiktajā laikā, un Ārlietu ministrija par to paziņo oficiālajā izdevumā “Latvijas Vēstnesis”. Līdz ar likumu izsludināms Nolīgums angļu valodā un tā tulkojums latviešu valodā.
4. pants. 
· Ar šā likuma spēkā stāšanos spēku zaudē likums “Par 2016. gada Nolīgumu par pasta maksājumu pakalpojumiem” (Latvijas Vēstnesis, 2018, 210. nr.).

